प्रेम वियोगले रन्थनिएर वैरागी बनेका युवायुवतीको जीवनमा मेल खाने चर्चित गायिका अञ्जु पन्तको माथि उल्लेखित गीतले गत माघ १ गते भने छुट्टै माहोलको सिर्जना गर्‍यो । बृहत रोल्पा महोत्सव तथा कृषि प्रदर्शनीको अवसरमा रोल्पाको माडिचौरमा पुगेकी गायिका अञ्जु पन्तले मञ्चमा उक्त गीत प्रेमपीडितहरुका लागि नभई रोल्पाली जनता र माओवादी अध्यक्ष प्रचण्डको सम्बन्धलाई सम्बोधन गर्दै गाउनुभयो ।
